CELEX: 62008CN0199
Language: hu
Date: 2008-05-15 00:00:00
Title: C-199/08. sz. ügy: Az Oberster Gerichtshof (Ausztria) által 2008. május 15-én benyújtott előzetes döntéshozatal iránti kérelem – Dr. Erhard Eschig kontra UNIQUA Sachversicherung AG

2.8.2008   
            
            
               HU
            
            
               Az Európai Unió Hivatalos Lapja
            
            
               C 197/10
            
         Az Oberster Gerichtshof (Ausztria) által 2008. május 15-én benyújtott előzetes döntéshozatal iránti kérelem – Dr. Erhard Eschig kontra UNIQUA Sachversicherung AG
   (C-199/08. sz. ügy)
   (2008/C 197/16)
   Az eljárás nyelve: német
   A kérdést előterjesztő bíróság
   Oberster Gerichtshof (Ausztria)
   Az alapeljárás felei
   
      Felperes: Dr. Erhard Eschig
   
      Alperes: UNIQUA Sachversicherung AG
   Az előzetes döntéshozatalra előterjesztett kérdések
   
               1.
            
            
               Úgy kell-e értelmezni a jogvédelmi biztosítással kapcsolatos törvényi, rendeleti és közigazgatási rendelkezések összehangolásáról szóló, 1987. június 22-i 87/344/EGK tanácsi irányelv (1) 4. cikkének (1) bekezdését, hogy azzal ellentétes a jogvédelmi biztosító általános biztosítási feltételeiben foglalt kikötés, amely olyan biztosítási események esetén, amikor nagyobb számú biztosított károsodik ugyanazon esemény (mint például egy befektetési szolgáltatásokat nyújtó vállalkozás fizetésképtelensége) következtében, feljogosítja a biztosítót a jogi képviselő kiválasztására és ezzel korlátozza az egyes biztosítottak szabad ügyvédválasztáshoz való jogát (úgynevezett „tömegkár-klauzula”)?
            
         
               2.
            
            
               Ha az 1. kérdésre nemleges válasz adandó:
               Mely feltételek mellett állapítható meg „tömegkár” fennállása, amely a megjelölt irányelv értelmében (illetve annak kiegészítéseként) megengedi, hogy a biztosított helyett a biztosítót illesse meg a jogi képviselő kiválasztásának a joga?
            
         
      (1)  HL L 185., 77. o.; magyar nyelvű különkiadás 6. fejezet, 1. kötet, 187. o.